winen 


YARA SA MADALUM NGA 
KRISIS ang pumuluyong Pilipino 
sa padayon nga pagsaka sang 
presyo sang mga nagapanguna 
nga balaklon kag serbisyo samtang 
nagapabilin nga manubo ang 
kita. Lapnagon ang kawad-on 
sang trabaho, gutom, burukrata 
nga korapsyon kag pasismo sang 
estado. Ang nahimo lang ni Mar- 
cos Jr sa pag-angkon sang gahum 
paagi sa wala huya nga pag- 
pandaya amu ang ilabi nga hi- 
muslan kag pigoson ang pumu- 
luyong Pilipino samtang nagatipon 
sang madamu nga manggad kag 
naghinabon sa krimen sang iya 
pamilya batok sa pumuluyo. 

Ang tagumatayon nga mala- 
kolonyal kag malapyudal nga sis- 
tema nga nagdulot sa pinakamalala 
nga krisis sa Pilipinas amu man 
ang nagpatuhaw sang armado 


Isulong ang rebolusyonaryong 


| @ kultura kag propaganda 


nga pagbato. Ang nagalala nga 
krisis ang nagtulod sa pumuluyong 
Pilipino agud ilabi nga mahang- 
pan nga makatarunganon kag 
kinahanglanon ang banas sa 
demokratiko nga rebolusyon sang 
banwa agud dugmukon ang im- 
peryalismo, pyudalismo kag buruk- 
rata kapitalismo. 

Ang nagaluntad nga pam- 
pulitika kag 8 sosyo-ekonomiko 
nga kahimtangan ang nagapa- 
tambok sa duta sa pagpamuklat, 
pag-organisa kag pagpahulag sa 
pinakamalapad nga isip sang 
pumuluyong Pilipino. Nagahatag 
ini sang paborable nga kondisyon 
para sa rebolusyonaryong kahub- 
lagan, sa pagpanguna sang Com- 
munist Party of the Philippines 
(CPP), agud bugkoson ang pigos 

nga sahi sang mga mamumugon, 
mangunguma, peti-burgesya sa 
kasyudaran kag pungsodnon bur- 
gesya padulong sa nagasingki nga 
pungsodnon demokratiko nga re- 
bolusyon paagi sa pangmalawi- 
gon nga inaway banwa batok sa 
rehimen US-Marcos II. 

Sa isla sang Negros, ang 
nagahari nga hubon nila Mar- 
cos-Duterte desperado nga nag- 
tinguha apang nagakapaslaw sa 
pagwasak sang rebolusyonaryong 
kahublagan. Ginapamatud-an ini 
sang wala kinutuban nga suporta 
sang pumuluyo sa New People's 
Army (NPA) nga magasaulog sang 
ika-54 nga anibersaryo sang pag- 
katukod sini sa magaabot nga 
Marso 29. 

Si Marcos Jr kag ang iya nga 
paksyon sang mga kawatan kag 
mga berdugo naglunsar sang ila 
mapiguson nga mahigko nga gyera 
batok sa pumuluyo. Gin-gamit nila 
ang kontra-insurhensiya nga es- 
tratehiya nga nagapatuman sang 
triad operations sang intelligence, 
psywar kag kombat nga mga ope- 
rasyon. Ginlaragway ini sa grabe 
ka baskog nga militarisasyon sa 
kabukiran, lapnagon nga pagpang- 
abuso sa tawhanon nga kinama- 
tarung kag pagpamatay nga 
wala sang akawntabilidad, kam- 
panya sa pagpakamalaot sa rebo- 
lusyonaryong kahublagan, pwer- 
sahan kag peke nga “nagsurender 
nga NPA,” ma-pintas nga redtag- 
ging, kag du-gang nga pagpang- 
atake kontra sa lehitimo nga pag- 
pamatok. 

Sa patag sang propaganda, 
ginagamit ang mga mapaniplang 
nga taktika kag pag-armas sa 
peke nga mga balita kag dis-im- 
pormasyon agud mapatihan ang 
ginapabugal sang rehimen nga 
“pagdaug sa gyera” batuk sa re- 
bolusyonaryo nga kahublagan. Gi- 
naatake nila ang mga tagpama- 
hayag, institusyon sang mga midya 
kag mga grupo sibiko nga naga- 


........ 


pamatok sa ila agud nga mono- 
polyohon ang diskurso publiko. 
Nagagamit ini sang mass media 
kag online platforms agud mag- 
himo sang peke nga klima sang 
“kauswagan.” 

Sa sini nga panahon sang 
nagasingki nga pagpang-ipit kag 
pagpamugong, kinahanglanon nga 
palapnagon ang mga grupo nga 
pangkultura kag pampropaganda 
kag hilikuton pangkultura. Na- 
tun-an naton kon paano ang CPP 
kag ang pungsodnon demokratiko 
nga kahublagan nakaangkon sang 
pag-abante, pagdako kag pagbas- 
kog sa panahon antes pa ang 
laye militar kag sang laye militar 
sa pangginahom sang diktador 
nga si Marcos. 

Ang pagsaulog sa ika-50 ka 
tuig sang Ang Paghimakas ang 
nagakaigo nga pahanumdom kon 
ano ka mahinungdanon ang hili- 
kuton propaganda kag kultural 
sa pagsulong sang inaway banwa. 
Una nga nabalhag pila ka bulan 
pagkatapos sang deklarasyon sang 
laye militar sang Setyembre 
1972, ginpakita sini ang pag- 
pamatok sang mga Negrosanon 
sa diktadurya ni Marcos kag sang 
ila determinasyon nga tukuron 
ang rebolusyonaryong kahublagan 
kag ang NPA sa isla. 

Sa aton pagsaulog sang ika- 
50 nga anibersaryo sang Ang 
Paghimakas, sa liwat aton mapa- 
matud-an nga wala pulos ang 
pagtinguha sang pasista nga re- 
himen nga pahipuson kita. Ang 
pagbato sang pumuluyo batok 
sa rehimen ang magapatuhaw, 
magahurma kag magapabakud sa 
mga bag-o nga propagandista 
kag mga aktibista pangkultura. 

Kinahanglan magasakdag sa 
kawsa sa masang pigos kag gi- 
nahimuslan ang mas madamu nga 
mga artista, manunulat, kag mga 
mamumugon pangkultura paagi 
sa mga kanta, tula, saot, pinta, 
drowing, kag iban pa nga mga 
buhat sang arte. Kinahanglan nga 
himuon nga prayoridad ang mga 

tema pareho sang problema sa 
agraryo, dumuluong nga pang- 
ekonomiko nga pagpangawat, pag- 
himakas sang pagpamugon, pag- 
abuso sa kinamatarung sang kaba- 
bainhan kag kabataan kag ka- 
halitan sa palibot samtang gina- 
pabutyag ang handum para sa 
matuod nga pagbag-o kag re- 
bolusyonaryo nga kapuslanan. 
Ang pangkultura kag artistiko 
nga mga aktibidad ang nagaka- 
angay nga padayon nga mag- 
uswag sa bilog nga isla sang 
Negros sa nagkalain-lain nga 
porma, kadamuon kag kalidad. Sa 
tagsa ka prenteng gerilya, dapat 
nga magabalhag sang pungsod- 
non, rehiyunal, kag lokal nga mga 
publikasyon, kag mga literari 
dyornal nga mag-unod sang mga 
literari kag artistiko nga mga obra 
sang mga rebolusyonaryong tig- 
sulat kag mga artista samtang 
nagapalapnag man sang mga 

Nagapasalamat ang Ang Paghimakas sa | 
mga kontribusyon agud mangin : 
madinalag-on ang ini nga isyu. Sa i 
pagpauswag sang aton Ang Paghimakas, : 
ginapangabay sa tanan nga bumalasa i 
nga padayon nga mag-amot sang mga i 
balita, piktyur, istorya kag iban pa nga : 
sinulat. Nagapangayo man kami sang | 
inyo mga suhestyon kag komentaryo : 
paano pa gid ini pauswagon. 


I angpaghimakas@protonmail.com : 


W) negrosrevportal.wordpress.com 

balita kag impormasyon bahin sa | 


rebolusyonaryong pwersa. Ang 
pagpanagtag kag pagpasalupsop 
sang sini nga mga materyal ang 
kinahanglan man ipasiguro. 

May kakinahanglanon sa pa- 
dayon kag maukod nga pagsis- 
tematisa kag pagpatuman sang 
hilikuton pangkultura. Ini kina- 
hanglan itigayon kadungan sa 
sistematiko nga sosyal nga im- 
bestigasyon, integrasyon sa masa, 
kag pag-oorganisa sa masa dira sa 
mga komunidad sa syudad kag 
kaumhan, sa paktoryahan kag sa 
eskwelahan. Ang pagpatuman sang 
hilikuton propaganda kag pangkul- 
tura sa tunga sa masa ang nag- 
kinahanglan sang paggamit sang 
linyang masa. 

Kinahanglanon nga gamiton 
kag maksimisahon ang internet 
kag multimidya bilang pinaka- 
madasig nga pamaagi sang komu- 
nikasyon kag propaganda agud 
malab-ot ang bilog nga publiko. 
Hatagan sang dako nga bili ang 
pagkadto sa masa sa tuyo sang 
pagpukaw, pag-organisa kag pag- 
pahulag sa pumuluyo batok sa 
reaksyunaryo nga rehimen. Dapat 
nga magserbe ang aton hilikuton 
propaganda sa pagpabakod sang 
aton organisasyon, sa pagsuporta 
sa paghimakas sang pumuluyo 
kag sa pagtukod sang nagahili- 
ugyon nga prente agud paslawon 
si Marcos Jr. 

Upod ang panibag-o nga 
kusog, ang Partido ang lubos nga 
may ikasarang nga pamunuan 
ang demokratiko nga rebolusyon 
sang banwa pakadto sa kadalag- 


an. JP 


Ano ang importansya sang 
hilikuton propaganda sa larangan gerilya? 


MALAHALON ANG PROPAGANDA PARA SA pagpamuklat, pag- 
organisa kag pagpahulag sang masa. Sa nagkagrabe kag 
nagasingki nga atake sang kaaway, ara ang kabalaka sang masa 
bangud sa pagpamahug sang pasistang Armed Forces of the 
Philippines (AFP) kag Philippine National Police (PNP) nga 
halitan sila kon magsuporta sa NPA. 

Sa isa ka larangan gerilya sa Negros, naglunsar sang isa ka 
kontrakampanya para sa pag-atubang sang pag-atake sang 
AFP/PNP. Daku ang nahimo nga papel sa propaganda sa 
pagpaathag kag pagpa-isog: sa hanay sang NPA, agud mas 
pursigido kag determinado nga mag-atubang sa pintas nga 
atake sang kaaway sa pihak sang madamu nga mga sakripisyo 
kag kabudlayan nga naagyan kag madepensahan ang pumuluyo 
batok sa mapangwasak nga disenyo sang atake militar: sa 
hanay sang masa, para mahanda sila kon ano ang nagakaangay 
nga himuon atubangan sa pagpamahug sang pasista nga 
AFP/PNP. 

Pipila sang mga paghanda amu ang miting sang mga 
organisasyon masa para sa pagpahangop sa ila sa importansya 
sang paghiliusa sang pumuluyo, pagpaduso sang kinamatarung 
sang pumuluyo kon pig-oton sang kaaway: pagbuyagyag sa 
medya kag pagpa-blotter sang mga paglapas sang tawhanon 
nga kinamatarung:, kag pagdangop sa mga local government 
unit kag sa mga tawong simbahan agud mapangayoan sang 
bulig. 

Nagbulig man ang masa para sa pagsubaybay sang hulag 
sang kaaway kag pagreport sini sa NPA. Sa ekonomiya nga 
aspeto, ara ang ila suporta bisan ano ang ila mahatag para sa 
pagsustine sa kontrakampanya. 

Napamatud-an nga ara ang entusyasmo sang masa sa 
pagsuporta sa bilog nga kontrakamapanya. Ang pagpahangop 
kag pagpaisog sa ila angot sa kamalahalon sa ila hiliusa nga 
kusog naghatag sang hangkat sa padayon nga pagbulig sa ila 
matuod nga hangaway. 

Bisan pila ka tion nga balik-balikan sang kaaway pero indi 
nila malingkang ang kabakod sang panindugan sang masa nga 
magsuporta sa NPA nga amu lang ang matuod nga nagserbisyo 
para sa ila interes agud maangkon ang kahilwayan. fP 

Nakabato kami sa 


l ilitar! 
aye militar! 
Sugpon sa nauna nga interbyu kay Ka Luis Jalandoni nga 
ginpagewa sang Ang Paghimakas sadtong Setyembre 2022 


1. Sa inyo nga eksperyensya, ano 
ang nangin papel sang hilikuton 
propaganda kag hilikuton kul- 
tural sa rebolusyonaryo nga ka- 
hublagan sa Negros? 

Ang hilikuton propaganda 
kag kultural sa rebolusyonaryo 
nga kahublagan sa Negros es- 
ensyal gid. Kinahanglan ini para 
sa pagpabaskug, pag-abanse sang 
rebolusyon sa Negros. 

Halin sa sugod, kinahanglan 
gid ang trabaho nga edukasyon. 
Sa madamu nga mga organisado 
nga mga miting sa mga mamu- 
mugon kag mga mangunguma 
settler sa Negros, kinahanglan gid 
halin sa sugod ang edukasyon 
kag propaganda. 

Ang mga sulat ni Ka Joma, 
epektibo gid, labi na ang “Philip- 
pine Society and Revolution” (PSR, 
Sosyedad kag Rebolusyon Pili- 
pino). Sa mga mangunguma set- 
tler sa kabukiran sa Negros, ini 
nga pagdiskusyon sang mga punto 
ni Ka Joma, nangin mabakud nga 
haligi sang edukasyon. Sa mga 
martsa kag iban pa nga aktibidad 
nga protesta, ara gid ang mga 
plakards, mga singgit sang mga 
mamumugon kag mga mangu- 
nguma nga settler. 


2. Sang gindeklara ni Marcos 
Sr ang laye militar sadtong 
1972, ikaw man kuno ang 
nangin una nga editor sang 
Ang Paghimakas? Mahimo bala 
nga imo mapaambit ang mga 
sirkumstansya sini? Pila ang una 
nga mga napaggwa, paano ini 
gin-imprinta kag ginpanagtag 
hasta nakalab-ot sa masa? 


........ 


San-o gid ang eksakto nga 
petsa sang una nga pag- 
paggwa sang Ang Paghi- 
makas kon madumduman mo 
pa? 

Sa akon madumduman, 
mga Nobyembre ukon Disyem- 
bre sang 1972 nagsugod kami 
sang una nga isyu sang Paghi- 
makas. Didto ako sa balay ni Fr. 
Pelobello. Halin ako sa pagbisita 
sa kabukiran sang East Negros 
kon diin ginbaton ako kag gin- 
buligan sang mga mangunguma 
settler. Tungud nga may peligro 
nga mahi-bal-an sang kaaway 
ang lugar sang mga mangunguma 
settler nga nagbaton kag nagbu- 
lig sa akon, nagbalik ako sa Ba- 
colod kag didto ako kay Fr. 
Pelobello nagtener. 

Samtang didto ako, nag- 
desisyon ako nga kinahanglan 
magpaggwa sang propaganda, 
para pakamalauton ang laye 
militar ni Marcos kag ipakita nga 
nagabato gid ang pumuluyo. Sa 
sini nga panahon, daku gid ang 
pag-anunsyo ni Marcos nga 
pagdakop sang mga anti-martial 
law. Amo na, nga daw kadaku 
gid sang pagpahug niya nga 
dakpon gid kag presohon ang 
magakontra sa diktadurya. 

Si Fr. Pelobello ang ginlihog 
namon nga magbakal sang mga 
bond paper. Siya man ang ginli- 
hog namon nga mag-usar sang 
iya mimeo machine (makina sa 
pag-imprinta). Nakakuha man 
kami sang mga stencils (gamit sa 
pag-imprinta). Duha ka aktibista 
nga seminarista ang nagbulig. May 
isa nga kahibalo magdrowing sa 


stencils. 


Sekreto gid ang paghimo 
sang una nga edisyon sang 
Paghimakas. May balita sa una 
nga pahina sa mga kadalag-an 
sang NPA sa mga probinsya sa 
Luzon. Dason, tungud sa amon 
nga pagkuha sang impormasyon 
sa mga naga-obra sa merkado, 
ginbutang namon ang mga de- 
talye sang mga presyo sang bu- 
gas, isda, kag utan. 

Pila lang ka gatos ang amon 
na imprinta. Pero ang pamatyag 
namon, daku na kadalag-an ang 
nahimo namon. Nakabato kami 
sa laye militar! Nabalitaan na- 
mon ang pagbaton sang pumu- 
luyo sa mga aksyon sang mga 
NPA. 

Si Mamang (isa ka kaupod) 
kag iban pa nga aktibista sa pamil- 
ya niya, kag ang mga aktibistang 
seminarista, ang nagpanagtag sang 
Paghimakas. Ginpanagtag, siyem- 
pre sa sekreto, ang mga kopya 
sang Paghimakas. Ginpanagtag 
sa mga naga-obra kag nagaba- 
ligya sa merkado, sa mga sim- 
bahan, kag sa mga bus. 

Ang mga tindera, nga nag- 
baton nga wala kahadluk, positibo 
gid ang ila pagbaton. Ila pa 
ginhatag sa ila mga kilala nga 
tindera kag iban pa nga kilala. 
Natingala kami nga daw wala 

NAKATIGAYON SANG DUHA KA 
AMBUS, 10 ka operasyon isnayping 
kag anum ka harassment ang mga 
larangan gerilya idalum sa 
Apolinario Gatmaitan Command 
-New People's Army (AGC-NPA) 
Negros Island. Indi magnubo sa 
22 ang patay kag 22 ang pilason 
sang mga berdugo nga militar 
halin Oktobre 2022 tubtob Pebrero 
2023. Nakakumpiska sang anum 
ka manubo nga armas, isa ka 

sila nahadluk! Daku gid ang ila 
pag-apresyar nga ang mga presyo 
sang ila ginabaligya nga isda, 
bugas kag utan naggwa sa 
Paghimakas! Ang pagpanagtag 
sa mga simbahan kag sa mga 
bus, wala kami ka baton sang 
feedback (komentaryo). 

Tungud kay nag-abot na si Ka 
Pendong (Edmundo Legislador) 
halin sa Panay, kag gintukod na 
ang Special Negros Party Sec- 
retariat (SNPS), nga may lain- 
lain nga kinahanglanon nga hili- 
kuton, wala na kami nakasigi sa 
Paghimakas. 

Mga duha lang ka isyu ang 
napaggwa. 


3. Ano ang nangin papel sang 
Ang Paghimakas agud mapukaw, 
ma-organisa kag mapahulag ang 
masang anakbalhas sa Negros 


Pe #NPANegrosOffensives 


shotgun, mga magasin kag bala. 
Gin-ambus sang NPA idalum 
sang Mt. Cansermon Command 
(MCC-NPA) ang nag-operasyon 
nga tropa sang 94th IB sa Sityo 
Malangsa, Brgy. Carabalan, Hima- 
maylan City, Negros Occidental 
sadtong Oktubre 8, 2022. Indi 
magnubo sa duha ang patay sang 
militar samtang anum ang pilason. 
Subongman gin-ambus sang 
NPA idalum sa Armando Suma- 


sini nga panahon? 

Para sa amon, daku ang bu- 
lig sa pagpabaskug sang moral. 
Makita sang pumuluyo nga may 
organisasyon nga nagabato kag 
may armado nga pagbato, ang 
NPA, kag luyag nila nga may im- 
portansya nga ginahatag sa or- 
dinaryo kag kada-adlaw nga 
trabaho nila. 

Ang SNPS naghatag sang 
komprehensibo nga pagtan-aw 
sa lain-lain nga rebolusyonaryo 
nga hilikuton sa Negros: ang 
propaganda, ang pag-abri sang 
mga lugar para magpreparar sa 
pag-organisa kag para i-pre- 
parar ang pag-umpisa sang NPA. 


4. Ano ang inyo hangkat sa su- 
bong nga mga propagandista 
kag cultural worker (mamu- 
mugon pangkultura) ilabi na sa 
pag-usbong naman sa grabe 
nga pasismo kag kakugmat sa 

18 ka aksyon militar sulod sa lima ka bulan 


yang Jr Command (ASJC-NPA) 
ang duha ka combat intel sang 
47th IB nga ginkilala nga sila si 
Staff Sergeant Ken Camelan kag 
Sergeant Regie Glendro sadtong 
Nobyembre 24, 2022 samtang 
nagsakay sang motor sa Sityo 
Camboguiot, Brgy. Camindangan, 
Sipalay City, Negros Occidental. 
Nakuhaan sila sang duha ka .45 
kalibre nga armas kag mga bala, 
tatlo ka magasin, duha ka 
android cellphones kag isa ka 
granada. 

Suno kay Ka Andrea Guerrero, 
tigpamaba sang ASJC-NPA, ang 
duha ang responsable sa pag- 
ambus kay Renter Vargas (Ka 
Bred) sadtong Marso 2019 sa 
Brgy. Maricalum, Sipalay City. 

pungsod? 

Amu man gihapon. Ang aton 
rebolusyonaryo nga trabaho ki- 
nahanglan nga pabaskugon pa 
gid. Ang rehimen ni diktador nga 
Marcos napahalin naton. Gin- 
palapta na naton ang armadong 
paghimakas sa sobra 110 ka lara- 
ngan gerilya sa 74 ka probinsya 
sa total nga 85 ka probinsya sa 
Pilipinas! Sa Negros, ang re- 
bolusyonaryo nga paghimakas 
aktibo subong kag sa madamu 
nga mga probinsya. 

Ang mga kadalag-an sang mga 
kaupod, mga sakripisyo, mga mahal 
nga martir kag mga baganihan 
naton, ang ila inspirasyon naga- 
hatag sang kabaskug sa aton. 

Ang Rebolusyonaryo nga Gob- 
yerno sa bug-os nga Pilipinas na- 
gasige pabaskug, nagabato kag 
nagakontra sa Gobyerno nga 
kontra-mamumugon, mangungu- 
ma, kag kontra sa pumuluyo! (JP 

Joma Sison, 
ginsaluduhan sang 


NPA Negros 


NAGPATIGAYON SANG 21-GUN 
SALUTE ANG mga larangan gerilya 
idalum sang AGC-NPA para sa pag- 
pasidungog kay Kaupod Jose Maria 
Sison, isa ka dungganon nga komunista 
kag tagapundar nga tagapangulo sang 
CPP. Napatay si Ka Joma sadtong 
Disyembre 16, 2022 bangud sang 
sakit. Tubtob sa ulihi niya nga gin- 
hawa, bahin gihapon sa pagsiguro 
sang pagdaug sang rebolusyon kag 
pag-abante sang sosyalismo ang iya 
mga ginhambal. 

Naghiwat man para sa ika-54 nga 
anibersaryo sang CPP ang tagsa ka 
larangan gerilya sadtong Disyembre 
26, 2022. Ang ila mga programa 
gintambongan sang mga katapo sang 
Partido, mga Pulang kumander kag 
hangaway, kag mga rebolusyonaryong 
pwersa. 

Daku nga kapaslawan sang re- 
himen US-Marcos Jr ang pagtinguha 
nga punggan ang Partido nga maka- 
hiwat sang amu nga selebrasyon 
bangud natigayon ini nga wala sang 
sablag. 

Ginhatagan man sang AGC-NPA 
sang pasidungog ang tanan nga mga 
rebolusyonaryo nga martir nga nag- 
halad sang ila bilog nga kabuhi sa 
rebolusyon agud mahilway ang pumu- 
luyo sa pagpanghimulos kag pag- 


pamigos. AP 

Ginpahug man nila ang ila ginapatihan nga mga pamilya sang 
NPA kag ginpilit nga mangin instrumento sa ila nga kampanya. 
Nagpamahug man sa mga pumuluyo kag nagpangsaka sa mga 
balay sang tungang gab-i bangud ginpasibangdan nila nga mga 
nagsuporta sa NPA. 

Duha ka higayon nga ginparalisa sang mga katapu sang 
Roselyn Jean Pelle Command (RJPC-NPA) ang mga trak nga 
ginpanag-iyahan ni Teotimo “Tim” Ballesteros, isa ka daku 
nga agalon mayduta sa North Negros. Duha ka trak ang 
ginparalisa sa mga Pulang hangaway sadtong Disyembre 
14, 2022 sa Sityo Proper, Brgy. Tabun-ac, Toboso, Negros 
Occidental. Samtang dugang tatlo ka trak ang ginparalisa 
sang RJPC-NPA sa Sityo Carbon, San Isidro, Toboso pipila ka 
minutos matapos ang tungang gab-i sang Disyembre 26, 
2022. 

Suno pa kay Ka Cecil Estrella, tigpamaba sang RJPC- 
NPA, si Ballesteros nag-atubang sang madamu nga reklamo 
angot sa wala paghatag sang nagakaigo nga benepisyo kag 
manubo nga suhulan sa iya mga mamumugon sa uma, 
pagpang-agaw sang duta kag paggamit sang goons para sa 
pagpamahug kag intimidasyon sa pumuluyo. 

Tatlo ang patay kag pito ang pilason sang mga katapo 
sang 15th IB sa natabo nga engkwentro sa tunga sang 
ASJC-NPA kag sa berdugo nga militar sadtong Enero 18 sa 
Sityo Malipayon, Brgy. San Jose, Sipalay City. Wala man 
sang nahalitan sa mga Pulang hangaway matapos nga 
aktibo nga nakuha ang inisyatiba kag hilway man nga 
nakamaniobra sa 10 ka minutos nga inaway. Indi matuod 
ang ginpaggwa sang 15th IB sang AFP nga may isa pa ka 
engkwentro nga nagluntad sa Brgy. Camalandaan, 
Cauayan, Negros Occidental sang alas 11:00 sang aga sa 
amu gihapon nga adlaw. Mga sibilyan ang ila gintiro kag 
ginpaggwa lang nga isa ka engkwentro. 

Gindis-armahan sang Leonardo Panaligan Command 
(LPC-NPA) si Noleto “Noleng” Hermoso sa Sityo Inatito, 
Brgy. Bucalan, Canlaon City, Negros Oriental sadtong 
Pebrero 21 alas 7:00 sang gab-i. Nakakumpiska sila sang 
apat ka .45 kalibre nga armas kag isa ka 12-gauge 

shotgun, mga magasin kag mga bala sa posesyon ni 


Hermoso. 
Si Hermoso ang taghupot sang iligal nga 
Y armas. Nagapalupok kag nagapamahug siya sa iya 


mga katupad nga balay. Pila na siya ka beses nga 
ginpaandaman sang NPA apang wala nagabag-o 
rason nga ginpatuman sang NPA ang pagdis-arma 
upod ang mabaskog nga pagpaandam sa iya. fP 

145 ka insidente sang paglapas sa 

tawhanon nga kinamatarung sa lima ka bulan 


NAGPADAYON ANG MASUPOG 
NGA KAMPANYA  kontra-in- 
surhensya nga ginpatuman sang 
ginkombinar nga pwersa sang 
AFP kag PNP nga may ara 145 
ka insidente sang paglapas sa 
tawhanon nga kinamatarung kon 
sa diin kapin kon kulang 20,000 
ka indibidwal ang nabiktima base 
sa natala sang Ang Paghimakas 
halin sa bulan sang Oktobre 2022 
tubtob Pebrero 2023. Ini nag- 
pakita nga mas naglala ang pag- 
lapas sang tawhanon nga kina- 
matarung idalum sa rehimen ni 
Marcos Jr. 

Brutal nga ginpatay sang 
mga berdugo nga pwersa sang 
94th IB kag 47th IB sanday 
Ericson Acosta kag Joseph Jimenez 
sa Sityo Makilo, Brgy. Kamansi, 
Kabankalan City, Negros Occiden- 
tal, alas-2:00 sang aga, Nob- 
yembre 30, 2022 matapos gin- 
istraping ang balay sang pamilya 
Francisco nga ila nga gintineran. 
Nakaagum sila sang pagtortyur 
sa wala pa sila ginpatay. 

Suno pa kay Ka Bayani Obrero, 
tigpamaba sang National Democ- 
ratic Front (NDF)-Negros, isa ini 
ka peke nga engkwentro nga 
script nga ginpangunahan ni 
BGen. Benedict Arevalo, 3rd ID 
Commander sang ini nga pa- 
nahon, agud hinabonan ang ila 
mga krimen. 

Ginkilala si Acosta bilang isa 
ka rebolusyonaryo, propagandista, 
mamalaybay, manugsulat sang 
kanta, dyornalista, kag artista. 
Samtang si Jimenez isa ka lokal 
nga tig-organisa sang mangu- 
nguma sa Barangay Camansi. Si 
Jimenez ika-pito nga mangunguma 
sa isla nga ginpatay sang mga 
pwersa sang estado sugod sa 
pagpungko ni Marcos Jr. 

Natala ang apat ka mga kaso 
sang paglapas sang tawhanon nga 


kinamatarung sang hors de com- 
bat. Nag-agum sang menor nga 
kapilasan kag buhi pa sila Janhel 
Sarsa (Ka Jorge) kag Mario Bal- 
dosa (Ka Jekoy) matapos ang 30 
minutos nga engkwentro apang 
gintiro sila sang mga soldado sang 
62nd IB tubtob namatay sadtong 
Nobyembre 28, 2022 sa Sityo 
Binataan, Brgy. Quintin Remo, 
Moises Padilla, Negros Occidental. 
Samtang sadtong Pebrero 4, 
alas 4:00 sang hapon, gindakop 
sang 94th IB sanday Arjen Mahi- 
nay (Ka Nonong) kag Junjun 
Callet (Ka Ruben) sa wala pa 
ang engkwentro sa tunga sang 
MCC-NPA kag 94th IB sa Sityo 
Mugni, Brgy. Oringao, Kabankalan 
City. Ginpatay sila nga wala ika- 
bato. Sini nga panahon, na-stroke 
si Ka Nonong kag gin-atipan siya 
ni Ka Ruben. Ginpatay man ang 
mangunguma nga si Joemari 
Calumba sa amu gihapon nga 
adlaw. Nagpuyo siya lapit sa gin- 
engkwentrohan kag naglawig lang 
sa iya karabaw sang gindakop 
sang militar kag ginpatay. 
Ginkuha sang pila ka katapu 
sang 94th IB ang 14-anyos nga 
si Jelca Ariola sa Sityo Suba- 


DT 


Suay, Brgy. Mahalang, Hima- 
maylan City sadtong Nobyembre 
14, 2022. Gin-imbestigar ang 
menor-de-edad kon diin ang iya 
nga mga pamilya nga gin-alegar 
sang mga suldado nga mga 
katapu sang NPA kag ginpahug 
nga prisohon kon indi magsugid. 
Gindetiner siya sang pila ka oras 
antes ginpapauli sa ila balay. 

Apat ka insidente sang 
patarasak nga pagpangbomba ang 
ginhimo sang 94th IB. Ikaduha 
ka higayon nga ginbombahan ang 
mga kabalayan sa Sityo Sig-ang, 
Brgy. Carabalan, Himamaylan City 
sadtong Oktobre 8, 2022 kag 
pilit nga nagpabakwit sang 18,000 
ka pumuluyo. 

Samtang, ginbombahan sang 
militar ang mga kabalayan sa Sityo 
Mugni, Brgy. Oringao, Kabankalan 
City sadtong Pebrero 4 matapos 
ang engkwentro sa tunga sang 
MCC-NPA kag 94th IB. Nakadis- 
lokar ini sang masobra 800 ka 
pumuluyo. Liwat nila nga ginbom- 
bahan ang mga sityo sang Bunyo- 
ron kag Tampukon sa amu gihapon 
nga lugar sa masunod nga adlaw. 

Naglunsar ang pumuluyong 
Tsino sang inaway banwa nga 
nagpahilway sa ila bug-os nga 
pungsod sadtong 1949. Ikaapat 
nga bahin sila sa populasyon 
sang bilog kalibutan. Nakakilala 
bala kita sa dungganon nga 
komunista nga intsik nga maala- 
mon nga namuno sa ila ginlunsar 
nga demokratiko nga rebolusyon 
sang banwa? 

Wala sang liwan kundi si 
Kaupod Mao Zedong. 

Nabun-ag si Kaupod Mao 
sadtong Disyembre 26, 1893. 
Subang siya sa apat ka mag- 
ulutod sa isa ka pamilya nga 
manggaranon nga mangunguma. 
Solterito si Mao sang naglayas 
siya sa ila balay bangud sa iya 
indi pag-uyon sa ginkasugtan sang 
iya ginikanan nga kaminyuon. 
Gintapos niya ang kurso nga 
edukasyon sa iya kaugalingon nga 


........ 


paninguha. Apang wala siya 
nangin titser sulod sa eskwela- 
han bangud ginhalad na niya 
sa pumuluyo kag rebolusyon ang 
iya bilog nga kabuhi bilang 
dungganon nga komunistang 
manunudlo sa rebolusyon. 
Bantugon sa kalibutan ilabi 
na sa Rebolusyon Pilipino ang 
teorya kag praktika ni Kaupod 
Mao sa demokratiko nga re- 
bolusyon sang banwa paagi sa 
estratehiya kag taktika sang 
pangmalawigon nga inaway ban- 
wa nga ginalunsar sa isa ka 
malakolonyal kag malapyudal nga 
sistema. Ginpamatud-an ini sa 
praktika sang Rebolusyong Tsino. 
Indi gid manegar nga si 
Kaupod Mao isa ka pinasahi 
nga rebolusyonaryo nga Marxista- 
Leninista sa iya nga panahon. 
Iya nga ginpanubli, gintib-ong, 
ginpangapinan kag ginpauswag 

Pinasahi nga rebolusyonaryo 
sa iya nga panahon 


ang teorya kag praktika sang 
Marxismo-Leninismo kag gin- 
dala ini sa mas mataas nga 
lebel kag ang iya mga amot 
ginkilala naton bilang ikatatlo nga 
pag-uswag sang Marxismo--ang 
Maoismo. 

Namatay si Kaupod Mao sa 
edad nga 86 anyos sadtong 
Setyembre 13, 1976. JP 


Pagpadalom sa diyalektika 


BATID SI KAUPOD MAO ZEDONG 
sa iya panahon sa pagsakabuhi sa 
Marxista nga panindugan, panan- 
awan kag metodo sa pag-atu- 
bang sa mga lain-lain nga ham- 
balanon sa pagrebolusyon. Gani, 
isa sa pinakasignipikante nga amot 
ni Kaupod Mao nga nangin im- 
portante man nga haligi sang 
Marxismo-Leninismo amu ang pag- 
padalum sa diyalektika nga gin- 
sugdan ni Marx kag Engels kag 
ginpauswag ni Lenin. 

Maalam nga ginpauswag ni 
Kaupod Mao ang hambalanon sa 
diyalektika paagi sa iya tatlo ka 
sinulat angot sini: Tuhoy sa 
Praktika (Hulyo 1937), Tuhoy sa 
Kontradiksyon (Agosto 1937) kag 
Diin naghalin ang husto nga ideya? 


(May 1963). 

Sa aktwal naton nga praktika, 
gingamit naton ang diyalektika sa 
aton ideolohikal nga hilikuton 
pareho sang paghimo sang mga 
SICA (Social Investigation and 
Class Analysis), paglunsar sang 
mga pagsuma kag pagtasa sa 
mga hilikuton kag obhetibo kag 
suhetibo nga sitwasyon. Proseso 
ini sa pagpasaka sa praktika pa- 
kadto sa teorya sandig sa iwag 
sang teorya nga ubay nga Marxis- 
mo-Leninismo-Maoismo. Yabe ini 
sa pagpabakud sa pang-ideolo- 
hiya amu man sa pulitika kag 
pang-organisasyonal nga kon- 
solidasyon sa Partido. 

Sa tatlo ka mga sinulatan, 
permi nga ginpahanumdom ni 


Kaupod Mao ang kadelikaduhan 
nga mangin isa ka bahin, taphaw 
kag eksternal lang ang pamaagi 
sa pagpaminsar bangud sigurado 
nga mahulog ini sa suhetibismo 
nga kasaypanan nga may duha 
ka dagway--ang empirisismo 
kag dogmatismo. Malahalon nga 
tamdan sang kada katapu kag 
kadre sang Partido ang husto 
nga diyalektikal nga relasyon 
sang teorya kag praktika. 

Subong, gina-integrar ang ini 
nga mga teorya angot sa diya- 
lektika kag @epistemolohiya ni 
Kaupod Mao sa mga kurikulum 
sang tatlo ka lebel nga kurso 
sang Partido. JF 

Kapaslawan sang kaaway komprehensibo nga 


kadalag-an sang Pulang hangaway 


MADINALAG-ON NGA NAKON- 
SOLIDA ANG MGA katapu sang 
Partido, Hukbo kag rebolusyonar- 
yong organisasyon masa idalum 
sang LPC-NPA Central Negros 
Guerrilla Front (LPC-NPA) sa 
tunga sang heightened operational 
tempo sang 303rd Infantry Bri- 
gade-Philippine Army sa isla. 

Halin Disyembre 1, 2022 tub- 
tob Pebrero 20 nag-agum ang 
LPC-NPA sang tatlo ka kusog 
batalyon nga operasyon militar 
(200-400 ka tropa militar ang 
ginmobilisa) kag tatlo ka operas- 
yon istrayk (60-100 ka tropa 
militar) nga nagperwisyo sa pumu- 
luyo sa kaumhan diin padayon 
ang pagbayolar sang ila taw- 
hanon nga kinamatarung. Sa sini 
nga panahon, napabilin nga bu- 
lag kag bungol ang pasistang 
militar sa presensya sang NPA 
sa prenteng gerilya bangud sa 
suporta sang rebolusyonaryong 
masa. 

Sa isa ka hilit nga lugar sa lara- 
ngan, madinalag-on nga natigayon 
ang pagkonsolida sang Partido pa- 
agi sa konsentrado nga pagtuon 
sang Intermedyang Kurso sa 
Partido (IKP). Nakagradwar ang 
10 ka lubos nga katapo kag kadre 
sang Partido sa sulod sang 13 ka 
adlaw. Nakalunsar man sang 
paghatag sang mataas nga pag- 
pasidungog sa mga rebolusyonar- 
yong martir ilabi na kay Ka Jose 
Maria Sison, founding chairman 
sang CPP. Lubos man nga gin- 
kampanya sa sulod sang Hukbo 
kag rebolusyonaryong masa ang 
pagtuon sang opisyal nga pa- 
hayag sang Komite Sentral kaa- 
ngot sa ika-54 nga anibersaryo 
sang Partido. Tuyo sini mahi- 
liusa ang tanan nga katapo sang 
Partido ilabe na ang mga kadre 
kag opisyal sa pagpanguna sa 
pagtadlong sang mga nagapangu- 


na nga kasaypanan sa ideolohiya, 
pulitika kag organisasyon sa es- 
pritu sang ikatatlo nga kahublagan 
panadlong. Dugang pa ang pag- 
pakunot sang agtang sa pag- 
pangibabaw sa focused military 
operation sang pasistang kaaway 
kag mapintas nga estado sang 
rehimen US-Marcos II. 

Natigayon man ang konsen- 
trado nga paghanas militar sa 
sulod sang masobra sa isa ka 
semana. Nakatapos sa nasambit 
nga paghanas ang 12 ka Pulang 
hangaway. 

"Mas maayo gid nga ara 
kita sa sulod sang NPA para 
maarmasan sang kinaalam sang 
sandigan nga rebolusyonaryong 
prinsipyo kag makabalo kita sang 
mga teknik kag taktika sa pag- 
pakig-away gerilya agud lutuson 
ang kaaway nga PNP kag AFP, 
kag kabilugan nga kaaway sa 
sahi kumparar sang ara sa gwa 
nga garuk nga katilingban nga 
mangin biktima lamang kita 
sang kapintas sang mga ber- 
dugong militar," suno kay Ka 
Jerry, isa sa mga bag-ong rekrut 
sang LPC-NPA. 

Dugang pa niya nga "dapat 
armasan ta ang aton kaugalingon 

sang politiko-militar nga ikasarang 
agud atubangon ang mga sak- 
ripisyo kag kabudlyan bilang 
Pulang hangaway kag lubos nga 
pangibabawan ang atake militar 
batok sa kabug-usan nga re- 
bolusyonaryong kahublagan." 

Matapos ang paghanas militar, 
halos isa ka tim ang nagsampa 
sa NPA. Madinalag-on man nga 
nakalunsar sang pito ka aksyon 
militar (tatlo ka silot kag apat ka 
operasyon isnayp) nga nagpahu- 
yang sa pasistang kaaway kag 
naghawan sa lugar batok sa ila 
mga mata kag makinaryas. 

Samtang idalum sa ASJC- 
NPA Southwest Negros Guerrilla 
Front, 28 naman ang nakata- 
pos sang IKP nga ginlunsar 
man sa tunga sang nagasingki 
nga operasyon militar sini nga 
Pebrero 2023. fF 

Balita sa Isla 


Matuod nga reporma sa duta! 
Seguridad sa pagkaon! 

Kasupisyente kag seguridad 
sa pagkaon ang panawagan sa 
komemorasyon sang World Hunger 
Day sadtong Oktubre 19, 2022 
sang grupo sang mga pesante 
kag imol nga taga-syudad sa ad- 
ministrasyon ni Marcos Jr subong 
nga krisis sa produksyon. 

Subongman, ginkomemorar 
sang mga pwersa sa agrikultura 
ang Bulan sang mga Pesante 
sang Oktubre 25, 2022 bitbit ang 
panawagan sang pagpanagtag sa 
kadutaan, pagpataas sang sweldo 
kag pagdula sang NTF-Elcac. 
Kadungoan sini, ginkwestiyon sang 
grupo ang ulihi na nga pagpung- 
ku-anay sang gobyerno sa ginhiwat 
nga talakayan sang Inter-Agency 
Committee on Extrajudicial Killings 
and Enforced Disappearances sa 
madugay na nga nagaluntad nga 
paglapas sa tawhanon nga kina- 
matarung. 


Ginkomemorar sang mga ma- 
ngunguma ang ika-36 nga ani- 
bersaryo sang masaker sa Men- 
diola sang Enero 23 bitbit ang 
pagpanawagan sang hustisya para 
sa mga biktima sang EJK kag 
pagpatuman sang matuod nga 
reporma sa duta. 

Nagkampuhan naman sang 
duha ka adlaw ang grupo sang 
mga mangunguma para sukton 
ang Department of Agrarian Re- 
form (DAR) Provincial Office sa 
ila mahinay nga sabat sa isyu 
sang duta, Enero 30-31. Na- 
katigayon sang programa para 
makalahad ang mga lider mangu- 
nguma sang ila sitwasyon sa 
lokal, kag nakipagdayalogo sila 
sa ikaduha nga adlaw. Kabahin 
sa programa ang pagpasidungog 
para kay Alexander Ceballos, 
una nga lider pesante nga gin- 
patay sang estado sa idalum ni 
Duterte sadtong Enero 2017. 


.e....e....e.e.e..e..e....e..e....e....... 


Presyo sang gatong, ipaubos! 
#NotoJeepneyPhaseout! 

Naghiwat sang protesta ang 
mga drabyer sang dyip sadtong 
Oktubre 19, 2022 para konde- 
nahon ang nagapadayon nga pag- 
saka sang presyo sang gatong 
kag implementasyon sang prog- 
rama nga modernisasyon nga 
makaapekto sa kapin 3,000 ka 
magagmay nga mga opereytor 
kag drayber sa Bacolod City. 


Hustisya! 

Naghiwat sang martsa- 
protesta ang mga progresibo 
nga grupo sa ikaapat nga aniber- 
saryo sang pagpatay kay Atty. 
Ben Ramos, sa Kabankalan City, 
Nobyembre 6, 2022. Hustisya ang 
panawagan sang grupo, kag suno 
sa ila, wala pa sang klaro nga 
imbestigasyon nga ginhimo ang 
PNP parte sa brutal nga pag- 
patay sa abogado sang mangu- 
nguma. 

Naghiwat man sang isa ka ak- 
syon-protesta ang mga progresibo 
nga grupo sadtong Disyembre 9, 

Sa Negros Occidental, gin- 
patay ang mangunguma nga si 
Jose Gonzalez sadtong Enero 9 
sa Purok Maliko-liko, Sityo Cuna- 
lom, Brgy. Carabalan, Himamay- 
lan City. Ginpasibangdan siya 
nga katapo sang NPA. 

Samtang, ginpang-arakan ang 
mga sibilyan sang mga tropa sang 
15th IB sa banwa sang Cauayan 
sang alas 11:10 sang aga sa 
Enero 18 sa Brgy. Camalandaan. 
Pagkatapos, ginpabakwit ang halos 
200 ka mga pamilya sa mga lapit 
nga eskwelahan kag gym, gin- 
patuman ang militarisado nga 
lockdown sa Brgy. Baclao kag sa 
mga sityo sang Tabon-tabon kag 
Malipayon sang Brgy. San Jose, 


Sipalay City. 

Lima ka mangunguma ang 
iligal nga gin-aresto sang 79th 
IB samtang apat ang iligal nga 
gindetiner, duha ang ginkastigo, 
kag isa ang ginpahug sang mga 
suldado sang 94th IB. 

Sa Negros Oriental, gin- 
patay sang 62nd IB ang mga 
mangunguma nga sanday Victor 
Baldonado kag Orlando Fat sa 
magkatuhay nga mga insidente. 
Ginpatay si Baldonado sa Sityo 
Columbia, Brgy. Trinidad, Guihul- 
ngan City sadtong Nobyembre 
21, 2022, alas-6:00 sang aga sa 
atubang sang iya asawa kag 
kabataan mismo sa ila puluy-an 
samtang si Fat ginpatay sa Sityo 
Banderahan sang amu gihapon 
nga barangay sadtong Enero 10. 


Ang duha ginpasibangdan nga 
mga katapu sang NPA. 

Isa ka mangunguma ang 
gintortyur kag isa ang gin-is- 
traping ang balay sang mga 
tropa sang 62nd IB sa La 
Libertad kag Guihulngan City 
sang Nobyembre 14, 2022 kag 
Enero 15. 

Ginbombahan man ang Mt. 
Cansanda sa boundary sang 
barangay Magsaysay kag Balugo, 
Guihulngan City, sadtong Ok- 
tubre 31, 2022, alas 5:30 tubtob 
alas 7:30 sang gab-i kon sa diin 
12 ka dalagku nga lupok ang 
nabati-an sang mga pumuluyo. 
Bangud sang kahadlok, nag- 
bakwit sila sang tungang gab-i 
nga wala sang padulngan. ff 

2022 sa atubang sang Commis- 
sion on Human Rights (CHR) 
satellite office para ipanawagan 
ang hustisya sa tanan nga mga 
nangin biktima sang pagpamatay, 
pagpang-aresto, kag iban pa nga 
mga paglapas sa tawhanon nga 
kinamatarung nga ginhimo sang 
estado, partikular na sa isla sang 
Negros. Suno sa mga grupo, nag- 
lab-ot sa 110 ang kaso sang EJK 
samtang, halin sa pangginahum 
ni Rodrigo Duterte, may ara na 
sang 141 nga bilanggong pu- 
litikal sa 200 ka mga ginpang- 
aresto sa Negros, ilabi na sa hanay 
sang mga aktibista kag mga 
pesante. Ginkondenar man sang 
mga grupo ang pagpatay sa 
peasant organizer nga si Joseph 
Jimenez upod sang NDFP con- 
sultant nga si Ericson Acosta, 
sang mga pwersa sang 94th kag 
47th IB. 

Gintukod ang Kapatid-Negros, 
organisasyon sang mga pamilya 
sang mga bilanggong politikal, 
sadtong Disyembre 3, 2022 kag 
nakatigayon sang programa sa 
sulod sang Negros Occidental 
District Jail. Nagprotesta man 
ang grupo sa atubang sang Re- 
gion 6 satellite office sang CHR 
para sa pagpanawagan sang aga- 
ran nga imbestigasyon sa naga- 
lala nga paglapas sa tawhanon 
nga kinamatarung. 


Ginkomemorar sang progre- 
sibo nga grupo ang ika-74 nga 
pangkalibutanon nga adlaw sang 
tawhanon nga kinamatarung, Dis- 
yembre 10, 2022, bitbit ang 
panawagan sang pagdula sa NTF- 
Elcac, untaton ang militarisasyon 
sa kaumhan kag pagpanukot sang 
hustisya sa mga pagpamatay nga 
ginhimo sang estado. Kadungan 
man sini ang pagpanawagan sang 
mga sandigan nga mga kinama- 
tarung sang pumuluyo. 

Nagmartsa pakadto sa Foun- 
tain of Justice sa Bacolod City 
sang Pebrero 25 ang progresibo 
nga hanay sa ika-37 nga pagsukat 
sang pagpahalin sa diktadurya ni 
Ferdinand Marcos Sr. Ila gin- 
panawagan ang hustisya para 
sa mga biktima sang paglapak 
sang tawhanon nga kinamatarung, 
kag pagsulong sa paghimakas 
para sa matuod nga kahilwayan 
kag demokrasya. 


1296 VAT, dulaon! 

Ginhangkat si Bacolod City 
Mayor Albee Benitez sang mga 
konsumedor kag empleyado sang 
water district nga dulaon ang 
12% Value Added Tax (VAT) sa 
utilidad sang tubig sa ila gin- 
tigayon nga lighting rally sa Ba- 
colod Government Center, Enero 4. 
Ini matapos nga gintandaan sang 
grupo ang nahambalan nila sa 
tunga sang alkalde sa ginpati- 
gayon nga dayalogo parte sa 


VAT kag Joint Venture Agreement 
(JVA) sang BACIWA-Primewater. 


Sweldo-benepisyo! 

Nagmartsa ang mga mamu- 
mugon, imol nga taga-syudad, 
kag mga pamatan-on sa ika-159 
nga anibersaryo sang pagkabun- 
ag ni Andres Bonifacio para 
ipanawagan ang pagpataas sang 
sweldo-benepisyo sa tunga sang 
ginaatubang nga krisis pang eko- 
nomiya sang Pilipinas, Nobyembre 
30, 2022. 

Nagpatigayon sang protesta 
sa atubang sang Department of 
Labor and Employment (DOLE) 
Region 6 satellite office sadtong 
Enero 23 ang progresibo nga 
grupo sang mamumugon para 
sukton sa ila papel angot sa mga 
bayolasyon kontra sa mga 
mamumugon. Ini kabahin sa 
patigayunon nga interbensyon 
sang International Labor Or- 
ganization High Level Tripartite 
Mission sa mga paglapas sa ki- 
namatarung sang mga mamu- 
mugon diri sa pungsod. 


Untaton ang reklamasyon! 

Isa ka forum ang ginhimo 
sang Banago Against Reclama- 
tion Movement (BARM) sa Ba- 
colod City para diskusyunan ang 
epekto sa palangabuhian sang 
pumuluyo bangud sa 621-ektarya 
nga reclamation project sa syu- 
dad, Enero 29. fP 

Legasiya nga nagpabilin kag ipadayon 


SA SINI NGA ARTIKULO, GINDUMDOM naton ang kabuhi sang aton mga pamatan-on nga 
Pulang kumander nga naghalad sang pinakataas nga sakripisyo para sa kahilwayan sang 
ginapigos kag ginhimuslan. Sila ehemplo sang mga pamatan-on nga nagpakita sang matuod 
nga pagpalangga sang aton pungsod. Napatay man sila apang ang ila nga legasiya nagpabilin 
kag padayon nga ginhandum sang mga kaupod kag sa malapad nga masa nga ila gin- 


alagaran. 


Si KA ALVIN/HANS (Jeren 
Vargas) naghalin sa isa ka re- 
bolusyonaryo nga pamilya. Na- 
bun-ag sadtong (Oktubre 30, 
1995, ika-apat siya sa lima ka 
mag-ulutod. Sa hubin pa, na- 
hangpan na niya ngaa nga wala 
sa ila ang iya papa nga isa man 
ka Pulang hangaway. Nagdaku 
siya nga ginpahangop sang iya 
ginikanan kon ano ang matuod 
nga kahimtangan sang pungsod. 

Pagkatapos sang hayskul, 
nag-obra si Ka Alvin para maka- 
bulig sa pamilya. Tuig 2013, nag- 
desisyon siya nga magpultaym sa 
NPA. Mapisan siya sa trabaho 
kag ara ang kapagsik nga mag- 
patuman sa mga pulitiko-militar 
nga mga hilikuton upod ang ko- 
lektibo nga pagbinuligay. 

Sadtong 2017, nangin myem- 
bro siya sa Komite sang Larangan 
(KL) kag nagsentro na sa platun 
sang masswork yunit. Sa edad 
nga 25 anyos, si Ka Alvin nangin 


sakop sa Kalihiman sang Komite 
sang Larangan (KH-KL) kag 
nag-akto na nga Commanding 
Officer (CO) sang Larangan. 

Suno kay Ka Alvin, "ara ang 
akon kahandaon sa pag-atubang 
sa mga sakripisyo kag kabudlayan 
para sa rebolusyon hasta sa 
pinakataas nga lebel nga amu 
ang paghalad sang akon kabuhi.” 

Isa siya sa apat ka martir 
nga napatay sa engkwentro sang 
ASJC-NPA kag 6th Special Action 
Battalion sa Sityo Balik-balik, 
Brgy. Tabu, Ilog, Negros Occi- 
dental sadtong Setyembre 14, 
2021. 

Si KA JOHNNY, halin sa sahing 
mangunguma. Ginpanganak siya 
sang nabukid nga baryo sa ban- 
wa sang Calatrava, Negros Oc- 
cidental. Wala siya nakatapos sang 
elementarya bangud nagbulig na 
sa iya ginikanan. Sa edad nga 12 
anyos, nag-obra na siya sang 
pagkarga-tapas. 

Nagpasakop 
siya sa Kabata- 
ang Makabayan 
(KM) sa ila lugar 
kag nangin ak- 
tibo sa mga re- 
bolusyonaryo nga 
hilikuton. Nag- 
pultaym siya sa 
NPA sang tuig 
2017. Nangin 
maayo ang iya 
pagtungod sang 
mga hilikuton nga 
gintahas sa iya. 


Nangin sakop siya sang KL sang 
tuig 2020. 

"Ang aton armas para ini sa 
pagbato kag pagpangapin sa masa. 
Antes buhian ang armas, dapat 
wala na sang ginhawa." Ini ang 
mga tinaga nga masami maba- 
tian sa iya. Napatay si Ka 
Johnny sa edad nga 25 anyos 
sang na-reyd ang iya tim sa 
balay nga iya gintineran sadtong 
Abril 15, 2022 sa Sityo Kulanos, 
Brgy. Caradio-an, Himamaylan 
City. Ginbuhis niya ang iya ka- 
buhi para makaguwa kag maka- 
maniobra ang iya mga upod. 

Si KA NATSU naman halin 
sa imol nga taga-syudad sang 
Lapu-Lapu City, Cebu. Wala 
nakatapos sang pag-eskwela ba- 
ngud nagtimbang siya sa iya 
ginikanan sa pagpangabuhi. Ang 
iya mga ginikanan aktibo man sa 
kahublagan sa kasyudaran amu 
nga dasig nahangpan ni Ka Natsu 
ang nagalungtad nga banggia- 
nay sang sahi sa sistema nga 
malakolonyal kag malapyudal. 
Tuig 2017, sang nag-18 anyos, 
nagpultaym siya sa NPA pag- 
katapos sa iya integrasyon sa 
Hukbo. 

Isa sa indi malipatan nga 
kinaiya ni Ka Natsu ang iya 
pagka-entusyastiko. Indi siya 
makitaan sang problema kag 
permi pasulong ang panindugan. 
Wala sang pagpangduhaduha sa 
pagtungod sa mga hilikuton. 

J; Laygay Medikal 


ANG AMOEBIASIS ISA KA SAHI sang impeksyon 
nga makaapektar sa tina-i. Tuga ini sang amoeba 
ukon isa ka sahi sang kagaw nga nagaresulta sang 
nagkalain-lain nga sintomas. 

Mahimo nga magsulod sa lawas kag makalab- 
ot sa tina-i paagi sang masunod: 
* Pag-inom sang kontaminado nga tubig 
* Pagkaon sang kontaminado nga pagkaon 
“ Aksidente nga pag-uyat sang higko sang tawo 
nga kontaminado sang kagaw kag pagsaylo sini sa 
tubig kag pagkaon 
* Indi tinlo kag indi husto nga pagpreparar sang 
pagkaon 
“ Paghugpa sang mga langaw kag tanga sa pagka- 
on 


Ano ang amoebiasis? 


MGA SINTOMAS: 

Mahimo nga indi makitaan ukon makabatyag 

sang sintomas ang may amoebiasis ilabi na kon 
indi ini malala. Apang masami, madamu sang mga 
tawo nga may amoebiasis ang maka-eksperyensya 
sang mga masunod nga sintomas: 
Paglupot, paglupot nga may upod nga dugo ang 
tae, pagpanakit sang tiyan, pagbiring sang tiyan, 
pagpanakit sang tiyan samtang namus-on, hilanat, 
dehydration (kulang sang tubig ang lawas), pirme 
nga pag-utot, pagkadula sang gana sa pagkaon, 
nagaluya nga kalawasan kag dasig nga malapyo, 
pagnubo sang timbang 

Ginpamatud-an niya ang iya 
kaisog kag wala sang pagduha- 
duha nga pag-atubang sa kaaway. 
Natirohan man siya kag ara na 
sa ulihi nga ginhawa pero wala 
sang pag-atras ang iya moral 
kag nagbilin pa sang mga tinaga 
nga, "indi kita maluya kag mahad- 
lok, ipadayon ang rebolusyon tub- 
tob sa kadalag-an." 

Si Ka Natsu namartir sa isa 
ka taktikal nga opensiba sadtong 
Oktubre 2021 sa Brgy. Quintin 
Remo, Moises Padilla. 

Si KA BEDAM (Virgilio Tam- 
ban) halin sa sahing nahanunga 
sa nahanunga nga mangunguma. 
Nabun-ag siya sadtong Marso 5, 
1998 sa Brgy. Binobohan, Gui- 
hulngan City kag ika-tatlo sa 
apat ka mag-ulutod. Grade 11 
ang nalab-ot niya sa burges nga 
eskwelahan. Tuig 2015, nangin 
katapo siya sang KM. Sadtong 
2017, sa edad nga 19 anyos, 
nag-pultaym siya sang NPA. 

Si Ka Bedam isa ka propa- 
gandista, artista kag mabuligon sa 
masa. Nakilal-an siya nga malulo 


maghambal. Nagpakita siya sang 
kabakud sang rebolusyonaryong 
panindugan bisan pa nga gindakop 
sang AFP kag PNP ang iya amay 
sadtong Disyembre 2018 agud 
ipresyur siya nga magsurender. 
Isa siya sa mga pamatan-on nga 
kumander nga wala sang pag- 
pangduha-duha sa pagbaton sa 
hangkat sang pagpamuno. 

Namartir si Ka Bedam sa 
edad nga 24 anyos matapos 
brutal nga ginpatay sang ber- 
dugo nga 62nd IB samtang naga- 
katulog upod sa duha pa ka 
kaupod sadtong Marso 9, 2022 
alas 3:00 sa kaagahon sa Brgy. 
Amin, Isabela, Negros Occi- 
dental. 

Si KA TATA/TINO nabun-ag 
sadtong Nobyembre 10, 1988 sa 
Brgy. Winaswasan, Calatrava. Ika- 
apat sa siyam ka mag-ulutod 
kag halin sa sahing mamumugon 
sa uma. Wala siya makaeskwela 
bangud nagtimbang sa iya ginika- 
nan. Nangin lider siya sang KM 
sadtong 2008. 

Nagsulod siya sa NPA sang 
tuig 2009 kag sa hublag na nag- 
tuon nga magbasa kag magsulat. 


Isa siya ka maayo nga kaupod, 
mapainuboson, 78 8 nagapa-nguna 
sa mga hilikuton, mapisan, kag 
maayo man sa carving. Nag-akto 
siya nga Platoon Leader halin 
2020 tubtob sa iya pagkapatay. 

Nangin martir si Kaupod 
Tino sadtong Abril 14, 2022 sa 
eng-kwentro sa Sityo Tulong, 
Brgy. Enrique Villanueva, Sibu- 
lan, Negros Orier fP. 

Singgit Namon Hustisya 
KA PRENO (Ispading, Enero 2020) 


Am Dm 
Nagapanukturaok na ang mga manok sa 
Am 
kaagahon 
Dm Am 
Pumuluyo mahamuok pa ang katulogon 
F E--E7 
Ginpukaw sang asud-asod nga mga lupok 
F E--E7 
Pagsala-sala sa tuman nga kahadlok 


Am 
Mabatian ang mga singgitan nga nagapangayo 
sang tabang 


Dm Am Dm Am 
Indi ninyo kami pagsakiton kami mga sibilyan 
Dm 


Nagadanguyngoy sang hilibi-on, maluoy kamo 
Am 
sa amon! 
F D 
Ano gid bala ang amon sala nga inyo kami nga 
E7 
pamatyon 


KORO 
F G Am 
Hustisya! Hustisya! Ang singgit namon 
F G Am 
Silutan ang mga army, pulis nga nag-operasyon 
F 
Sa Santa Catalina, Manjuyod, Guihulngan, 
Am 
Kanlaon 
F E--E7 
Oplan Sauron isa ka demonyo nga operasyon 


Am 

Sa pagbutlak sang adlaw patay nga lawas 
nagahamyangon 

Dm Am Dm Am 
Tadtad sa bala ang kalawasan kag dugoon 

Dm Am 

Ini hinimuan sang mabangis kag sapat-sapaton 

F G F E--E7 
Nga walay kaluoy, mga walay balatyagon 


(Balik sa KORO) 


Am 

Tama ka pintas ang reaksyunaryo nga estado 

Dm Am Dm Am 

Walay sala ang ila ginpamatay kag gindakop 
Dm Am 

Sila mismo ang nagtudlo nga kita magbato 


F G F 

Magrebolusyon kag agud ang kinamatarung 
E--E/ 

ipakigbato 


F G Am 

Hustisya! Hustisya! Ang singgit namon 

F G Am—G—Am 
Nga mga biktima sang Operasyon Sauron AP 


"Ano ang..." halin sa pahina 13 


PAANO MALIKAWAN: 

e Pirme maligo agud mahugasan ang ano man 
nga kagaw nga nagpabilin sa lawas 

e Maghugas sang mga kamot gamit ang sabon 
kag tubig ilabi na pagtapos mamus-on kag antes 
magkaon. Pirme tinloan ang kamot antes mag- 
preparar sang pagkaon 

e Pabukalan ang tubig nga ilimnon kag gamiton 
sa pagluto agud mapatay ang mga kagaw 

e Siguraduhon nga maayo ang pagtago sang mga 
pagkaon agud indi mahugpaan sang mga langaw, 
tanga, kag bisan ano nga insekto 

e Hugasan sang maayo ang mga prutas kag utan 
nga ginbakal sa merkado 


MGA PAMAAGI SANG PAGBULONG: 

e Painomon sang ginpabukalan nga tubig (lika- 
wan ang indi tinlo nga tubig agud indi na maglala 
ang impeksyon) 

e Kon naglupot, mahimo nga painomon sang oral 
rehydration solution (ORESOL) agud indi ma- 
hubsan sang tubig ang lawas 

e Painumon sang anti-biotic: Metronidazole 500mg, 
katatlo ka beses sulod sa isa ka semana 

e Painomon sang herbal: maglaga sang gamut 
sang kadlum, cobra-vine, abukado, saging kag 
bayabas 


Dahon sang 
kadlom 
(spearmint) 


PUNTOS SANG ACUPUNCTURE: 
Large Intestine 4, Large Intestine 11, Stomach 25, 
Stomach 44, Stomach 36, Spleen 9 fP 


